**Εκ μέρους της Πανελλήνιας Συντονιστικής Επιτροπής των «Ειδικών Προγραμμάτων Απασχόλησης
4.000 & 1.135 μακροχρόνια ανέργων στον δημόσιο τομέα της Υγείας» και των χιλιάδων συναδέλφων μας οι οποίοι υπηρετούν στο Εθνικό Σύστημα Υγείας με ζήλο, ευσυνειδησία και επαγγελματισμό,
αδιαλείπτως εδώ και σχεδόν 6 έτη, θα θέλαμε να σας εκφράσουμε την δυσαρέσκεια και την
αγανάκτησή μας για την έλλειψη κοινωνικής ευαισθησίας από πλευράς Διοίκησης ΟΑΕΔ και υπουργείου υγείας σε ζητήματα που αφορούν πληρωμές, μισθολογικές ωριμάνσεις, επιδόματα κλπ.**

.Γνωρίζουμε ότι το Δ.Σ. του ΟΑΕΔ έχει αποφασίσει να καταβάλλεται στους εργαζόμενους η μισθοδοσία( μεταπληρωτεα)

κάθε μήνα, την δέκατη πέμπτη (15η) ημέρα του επομένου. Παρόλα αυτά έχει αποδειχθεί στην πράξη ότι η απόφαση αυτή δεν είναι δεσμευτική καθώς η καταβολή αυτή έχει πραγματοποιηθεί στο παρελθόν σε μεταγενέστερες  ημερομηνίες από την 15η
εκάστου μήνα, όπως ενδεικτικά, τον Αύγουστο 2021 η' τον Απρίλιο του 2022 λόγω  του Πάσχα των καθολικών !!!! **Επίσης Ιούνιο του 2022 εργαζόμενοι στον νοσοκομείο Καλαμάτας και Κυπαρισσίας δεν πληρώθηκαν αυτό το μήνα γιατί η μοναδική υπάλληλος του ΟΑΕΔ βρίσκεται σε άδεια!!!! Θα πληρωθούν ίσως τέλος του μήνα τους είπαν....**

Αναρωτιόμαστε πραγματικά-αν και γνωρίζουμε την απάντηση- αν αυτό θα συνέβαινε ποτέ στο τακτικό προσωπικό του Ο.Α.Ε.Δ. ή γενικότερα στο μόνιμο προσωπικό του δημόσιου τομέα. Μάλλον όχι. Ίσα-ίσα που θα είχαν φροντίσει οι Διοικήσεις να καταβάλλουν στους μόνιμους συναδέλφους μας τη  μισθοδοσία τους 2-3 μέρες νωρίτερα από την τραπεζική αργία για να μπορούν με άνεση να καλύψουν
τις υποχρεώσεις τους και να κάνουν τα ψώνια τους για το Πάσχα.
Ενώ λοιπόν, όλοι οι εργαζόμενοι του δημόσιου τομέα είτε μόνιμοι είτε ΙΔΑΧ είτε ΙΔΟΧ, όποτε η ημέρα καταβολής της μισθοδοσίας τους είναι αργία πληρώνονται την προηγούμενη εργάσιμη και την προ-προηγούμενη πολλές φορές, μόνο οι εργαζόμενοι των ειδικών προγραμμάτων, οι οποίοι σημειωτέων πληρώνονται στις 15 κάθε μήνα για τον προηγούμενο, ζουν χωρίς κανέναν προφανή λόγο το «μαρτύριο της σταγόνας» και κανένας δεν αναρωτιέται πώς αυτοί οι άνθρωποι αν μείνουν απλήρωτοι θα κάνουν Χριστούγεννα, Πάσχα, τι θα φάνε τα παιδιά τους, πώς θα καλύψουν τις υποχρεώσεις τους...

Περιττό να αναφέρουμε ότι ΔΕΝ υπάρχει καμία μισθολογική εξέλιξη 6 χρόνια τώρα και ούτε ένα ευρώ αύξηση στους μισθούς των εργαζομένων του προγράμματος...όπως επίσης δεν καταβάλλεται επίδομα τέκνων, παραμεθόριων κλπ. στους εργαζόμενους μέσω ΟΑΕΔ....

Υπάρχουν ακόμη 15 συνάδελφοι που δεν πληρώνονται μέσω των υπηρεσιών τους με τις λίστες των υπολοίπων εργαζομένων, αλλά με ένταλμα πληρωμής...Αυτοί αντιμετωπίζουν μεγαλύτερο πρόβλημα ακόμη, καθώς μπορεί να γίνει η πληρωμή τούς και 2 μήνες μετά....

***Έχει αναγνωριστεί ευρέως η ουσιαστική προσφορά μας στην αναβάθμιση των
παρεχόμενων Υπηρεσιών Υγείας σε κάθε Τομέα, καθώς επίσης και η προ υπάρχουσα και
αποκτηθείσα εμπειρία και εξειδίκευση.***

Παρ' ολα αυτα, η ελλιπής ενημέρωση εκ μέρους του ΟΑΕΔ και των αρμοδίων
Υπουργείων, ολων των Περιφερειακών Διευθύνσεων και ΚΠΑ2 του Οργανισμού, των ΥΠΕ,
των Γραφείων Ανθρώπινου Δυναμικού (Προσωπικού) των Νοσοκομείων, Κεντρων Υγείας
και ολων γενικα των εποπτευομενων απο το Υπουργείο Υγείας φορεων (Ε.Ο.Π.Υ.Υ.,
ΟΚΑΝΑ, ΚΕΘΕΑ, ΕΟΦ, Ε.ΚΕ.Α, ΕΚΑΒ) για τα δικαιώματα των εργαζομενων του
προγραμματος, εχει ως αποτέλεσμα να γίνονται διακρίσεις εις βαρος μας, να μην
εφαρμόζεται παντου και σωστα η εργατική νομοθεσία που αφορα συμβασεις ορισμενου
χρονου και να καταστρατηγουνται επανειλημμένως στις πλείστες των περιπτώσεων τα
Άρθρα του ΦΕΚ 3888/16 που καθορίζουν τις υποχρεώσεις των φορεων εναντι των
εργαζομενων.

Είμαστε συμβασιούχοι εργαζόμενοι, τους οποίους διέπει το θεσμικό πλαίσιο του προσωπικού με συμβάσεις ορισμένου χρόνου στο Δημόσιο (ΙΔΟΧ), δεν υστερούμε σε τίποτα από οποιονδήποτε άλλον μόνιμο ή συμβασιούχο συνάδελφο μας και ζητάμε ίση αντιμετώπιση και των σεβασμό όλων.